György Gábor (Budapest, 1950. május 26. –) újságíró, kommunikációs szakember, fordító.

Pályafutása
Az ELTE magyar-német szakán végzett 1973-ban, majd a Magyar Rádiónál állt munkába. 1974 és 1980 között a német nyelvű adásokban riporterként, műsorvezetőként és fordítóként dolgozott. 1980-tól szekcióvezető lett a Külföldi Adások Főszerkesztőségén. 1985-től a Danubius Rádió főszerkesztője lett. Ebben a minőségében részt vett az első magyar kereskedelmi jellegű, könnyűzenei adó indításában, fejlesztésében. 1993-tól egy éven át az ügyvezető igazgatói funkciót is betöltötte. 1995-től másfél éven át a T-Mobile kommunikációs igazgató-helyettese lett. 1996 márciusában a Magyar Rádió Közalapítvány kuratóriumának első elnökévé választották. Másfél évvel később lemondott. 1997 őszétől az akkor induló országos kereskedelmi adó, a Sláger Rádió alapító vezérigazgatója volt közel 7 éven át. 2005 szeptemberétől 5 évig az Európai Bizottság budapesti képviseletének vezetője volt. 2011 óta mint nyugdíjas szak- és műfordítóként dolgozik.

Jegyzetek

Források 
 Bemutatkozott a Bizottság budapesti képviseletének új vezetője  BruxInfo, Budapest, 2005. szeptember 5.
 Petőfi Irodalmi Múzeum

További információk  
 Ki kicsoda 2000. Magyar és nemzetközi életrajzi lexikon, csaknem 20000 kortársunk életrajza. Főszerk. Hermann Péter, vál., szerk. A. Gergely András et al. Bp., Biográf Kiadó–Greger Média Kft., 1999.

Magyar újságírók
1950-ben született személyek
Élő személyek
budapesten született személyek